# Amazònia

### De Viquipèdia

Paisatge riberenc a l'Amazònia

L'Amazònia és la regió d'Amèrica del Sud definida per la conca del riu Amazones i coberta en gran part per la selva tropical.

La conca va ser formada en l'era paleozoica i té una antiguitat de 500 a 200 milions d'anys.

El nom d'aquest territori deriva de les llegendàries guerreres amazones de l'antiga Grècia. Els descobridors europeus van anomenar així les dones indígenes de la zona que lluitaven contra ells.

S'estén per nou països : Bolívia, Brasil, Colòmbia, Equador, Guyana, Guaiana Francesa, Perú, Surinam i Veneçuela.

## [edita] Extensió

Construcció típica dels pobladors de l'Amazonia

Encara que la conca del riu Amazones ocupa més de set milions de km², la selva amazònica s'estén tan sols per uns sis milions de km². És la selva tropical més extensa del món i representa la meitat de les que encara hi resten.

## [edita] Condicions biològiques

El clima de tota la zona és equatorial càlid i humit i molt uniforme. La temperatura mitjana anual és d'uns 27 graus. Com que les temperatures mitjanes mensuals només oscil·len entre 28 i 26 graus no hi ha estacions i per aquest motiu els arbres de la selva no tenen una època especial per florir o fer fruit.

El total de pluja anual passa dels 2.000 litres i el repartiment de la precipitació, que encara és molt uniforme en el centre de la regió, ja no ho és tant a la perifèria on en els mesos de juny a agost(hivern de l'hemisferi sud) la pluja disminueix a prop d'una tercera part i es va marcant el que seria una estació seca.

A l'Amazònia hi viuen al voltant de dos milions i mig d'espècies d'insectes, desenes de milers de plantes i uns 2.000 ocells i mamífers; el què constitueix el conjunt de vida més gran del planeta. La biodiversitat augmenta de nord a sud de la zona. Fins ara han estat estimades unes 438.000 espècies de plantes amb interès econòmic i en queden moltes per registrar. Es considera que el valor de la selva com proveïdora de fruits, làtex i altres activitats sostenibles és 50 vegades superior al del seu ús recent com a pastures de bovins.

## [edita] Amenaces

L'Amazònia desapareix a raó de 52.000 quilòmetres quadrats cada any i amb la crema d'aquesta selva es fa una emissió de diòxid de carboni a l'atmosfera de 200 a 300 milions de tones anuals que incrementa l'efecte hivernacle de la terra i provoca l'escalfament global i el canvi climàtic mundial.

Les autoritats brasileres intenten impedir el procés de deforestació però a la vegada hi ha molta pressió popular per rompre noves terres de conreu i el resultat és que la destrucció de l'ecosistema no s'atura. Les activitats econòmiques, entre elles la mineria d'or, que d'altra banda per l'abocament de mercuri és molt contaminant, estan acabant amb la vida de les ètnies indígenes.

Obtingut de "http://ca.wikipedia.org../../../a/m/a/Amaz%C3%B2nia.html"

Categoria: Amèrica del Sud

##### Views

- Article
- Discussió
- Revisió actual

##### Cerca

##### En altres llengües

- English
- Français
- Português
- Svenska
- עברית